open-index/open-wikipedia-markdown huggingface dataset:
Bardufoss

**Bardufoss** er en by med poststed (9325 Bardufoss) og handelssentrum i Målselv kommune. Bardufoss er en by som er preget av forsvaret. Byen består av de tre bydelene Andslimoen, Andselv og Heggelia.  Her ligger Bardufoss lufthavn, som betjener Midt-Tromsregionen. Europavei 6 går gjennom Bardufoss.  

## Tre tettsteder
Byen Bardufoss består av de tre tettstedene som ligger rundt flyplassen: Andselv, Andslimoen og Heggelia (Målselv), alle definert av SSB. Bardufoss har et samlet innbyggertall på 2&nbsp;658 (26. oktober 2021, SSB).

## Skoler
Bardufoss har også videregående skole med de fleste praktiske fag som flyfag, byggfag, elektrofag og mye mer, i tillegg til idrettsfag og studieforberedende fag. Skolen ligger på Rustahøgda, mellom Andselv og Heggelia, sammen med ungdomsskolen og Næringshagen i Målselv. Her holder Forsvarets høgskole til med ledelsen av Forsvarets kompetanse- og utdanningssenter og Forsvarets studiesenter med studietilbud på høyskole- og universitetsnivå. Polarbadet ligger like ved.

## Forsvaret
Mange av dem som bor på Bardufoss er tilknyttet Forsvaret. De to militærleirene Rusta og Heggelia, med fellesbetegnelsen Bardufoss leir, utgjør det militære tyngdepunktet i Troms sammen med Skjold leir i Øverbygd og Setermoen leir i nabokommunen Bardu. Heggelia leir og Rusta leir ligger ca. 500 m fra hverandre. Bardufoss flystasjon .  

Bardufoss sin militære historie tok til i 1934 da området ble valgt som nødlandingsplass for Hærens flyvåpen. 

Mellom Rusta og Heggelia leir ligger Istindportalen, som er et velferdsbygg for Forsvaret, med Velferdstjenesten og utstyrsdepot for soldatene, samt kino, idrettshall og kiosk for sivile. Istindportalen huser også fellesbibliotek for Forsvaret og Målselv kommune, samt Kulturskolen i Målselv. 

## Sentraumsfunksjoner (Handel)
I Bardufoss sentrum, Andselv, finnes dagligvarebutikker, bar/klubb, apotek og Vinmonopolet. I Sundlia ligger også administrasjonen for Midt-Troms Museum. Nær Bardufoss ligger også skianlegget Myrefjell og Målselvfossen.

På Andslimoen ligger blant annet helsesenter, tannklinikk, Haraldvollen, samisk skole, slakteriet Nortura, en av landets største caravanforhandlere og flere bilforhandlere.

## Delområde Bardufossområdet
Bardufossområdet omfatter 3 av 5 statistiske delområder i kommunen. Området omfatter i hovedsak de tre ovennevnte tettstedene: Andselv, Andslimoen og Heggelia. Området har et areal på 3,35 km².

Delområdet består av følgende seks grunnkretser (innbyggertall 2021):
* Andslimoen (538)
* Andselv (1179)
* Heggelia (941)

Utvikling i folketallet de senere år:

## Fotnoter


## Referanser


## Eksterne lenker
*
Europamesterskapet i curling

**Curling-EM** har vært arrangert årlig siden 1975. Europamesterskapet i curling for herrer og kvinner arrangeres sammen, i motsetning til Verdensmesterskapet, hvor det er adskilte mesterskap for menn og kvinner. I det første europamesterskapet (1975) deltok 8 land for herrer og 7 lag for kvinner, mens det i 2004 deltok 26 land for herrer og 22 land for kvinner. Norge har arrangert mesterskapet tre ganger, i 1977, 1990 og 2013. Det ble i perioden 2005–2014 i tillegg arrangert et EM i curling for mixed lag.

## Resultater i curling-EM for menn

## Resultater i curling-EM for kvinner

## Eksterne lenker
* World Curling Federation
* Norges Curlingforbund
Los Angeles Clippers

**Los Angeles Clippers** er et amerikansk basketballag fra Los Angeles, California. Laget ble stiftet i 1970, og hadde da navnet **Buffalo Braves**, og spilte kampene i Buffalo. I 1978 flyttet de til San Diego, og tok navnet San Diego Clippers. Seks år senere flyttet laget nok en gang, nå til Los Angeles. Siden 1984 har lagets navn vært Los Angeles Clippers.

Klubben kvalifiserte seg første gang til sluttspillet i 1973&ndash;74 sesongen, men tapte for Boston Celtics i første runde. Klubben har siden den gang bare klart å kvalifisere seg til sluttspillet noen få ganger. Klubben har aldri kommet seg forbi andre runde i sluttspillet.  

Den eneste norske spilleren i NBA gjennom alle tider, Torgeir Bryn, har spilt tre kamper for klubben. Han scoret fire poeng og tok to returer på disse kampene.

## Spillerstall

*Siste oppdatering: 23. Oktober 2015*
## Hall of Fame
De følgende seks personene har hatt tilknytning til klubben, og er innlemmet i Naismith Memorial Basketball Hall of Fame:
*Adrian Dantley
*Dennis Johnson
*Robert A. «Bob» McAdoo
*Moses E. Malone
*William T. «Bill» Walton
*Jacques Dominique Wilkins

## Eksterne lenker
*
Nijmegenmarsjen

**Nijmegenmarsjen** er en fire dager lang marsj som arrangeres hvert år den tredje uken i juli i byen Nijmegen i Nederland. 

Dagsetappene varierer fra 30 til 50 kilometer, med eller uten ti kilo pakning, avhengig av alder, kjønn, og om en går som sivil eller militær. Menn mellom 18 og 50 år i sivil klasse skal gå 50 km per dag. Menn mellom 18 og 50 år i militær klasse skal gå 40 km per dag, men med ti kilo pakning og i militær uniform. 

Marsjen har hatt opp imot 45.000 deltakere, og er dermed den største turmarsjen i verden. Omtrent 5.000 av deltakerne går i militær klasse, hvorav de fleste er forlagt i leiren Heumensoord, som bygges opp hvert år for å huse de militære deltakerne. Den 92. fire-dagersmarsjen, i 2008, hadde 43.450 registrerte deltakere, hvorav 5.018 ikke startet, og 3.470 ikke fullførte; noe som gir at 34.962 faktisk fullførte.

En etappemarsj starter tidlig om morgenen, mens det fortsatt er mørkt, og deltakerne må være i mål ved 16- eller 17-tiden på ettermiddagen. Etappene begynner og slutter samme sted hver dag, men ruten varierer bitte litt fra år til år, og danner nærmest en slags firkløver rundt Nijmegen.

Som et årlig arrangement, ble Nijmegen-marsjen første gang arrangert i 1909. Det var militære som var fremst for å få arrangert marsjen, men marsjen som sådan er ikke et militært arrangement. Fra 1915 ble marsjen arrangert i og rundt Nijmegen. Storbritannia, Tyskland og Norge var de første utenlandske nasjoner som var med på marsjen; i 1928. Marsjen var da som «prøvegren» i forbindelse med OL i Amsterdam. 

En hetebølge i 2006 førte til at Nijmegen-marsjen ble avlyst, etter at to personer omkom av hypertermi. Temperaturen den aktuelle dagen, 18. juli, var 36 °C på det varmeste.

## Se også
* KNBLO-medaljen

## Eksterne lenker
* 
* Offisiell hjemmeside for marsjen (nederlandsk og engelsk)
* Den norske Nijemegendelegasjonen
* Nijmegenmarsjen på nett, privat side
* Nijmegenmarsjen i bilder, privat side 
* Nijmegenmarsjens medalje (engelsk)
Edward Randell

**Edward Randell** (født 1988) er en britisk skuespiller og musiker. Han er mest kjent for rollen som Julius Finkenfjær i *[[Harry Potter]]* filmene. 

Randell er også med i det ukjente britiske bandet *Chester*. 

## Filmografi
* 2005 *[[Harry Potter og Ildbegeret (film)|Harry Potter og Ildbegeret]]*
* 2002 *[[Harry Potter og Mysteriekammeret (film)|Harry Potter og Mysteriekammeret]]*

## Referanser


## Eksterne lenker
*
Fjording (andre betydninger)

**Fjording** kan referere til:

* Fjordhest, norsk hesterase.
* Fjording (plateselskap).
* Folkelig omtale av personer fra regionene Nordfjord og Sunnfjord.
* Fjordung, administrativ inndeling av Norge i middelalderen, tilsvarende kirkesogn.
Carl Wilhelm Scheele

**Carl Wilhelm Scheele** (1742–1786) var en svensk farmasøyt og kjemiker. Gjennom sine eksperimenter oppdaget han en rekke grunnstoffer.

## Liv og virke
### Bakgrunn
Scheele var sønn av en kjøpmann i Stralsund i Svensk Pommern. 14 år gammel ble Carl Wilhelm sendt til apoteker M. A. Bauch i Göteborg. Her avanserte han ganske raskt til en plass i laboratoriet.

### Karriere
Etter utstått læretid kom han til apoteker P. M. Kjellström i Malmö, som synes å ha vært en framstående fagmann med en særlig interesse for kjemi. Under oppholdet i Skåne kom han i kontakt med dosent i kjemi og naturalhistorie ved Lunds universitet, Anders Retzius. I 1768 tok Scheele imot en stilling ved apoteket Korpen i Stockholm, idet han regna et liv i hovedstaden som gunstigere for egen forskning. Etter to år i Stockholm arbeidet han som apoteker i fem år i Uppsala, før han i 1775 kom til Köping.

Gjennom sine eksperimenter under tida i Uppsala kom Sceele til å framstille oksygen ved å varme opp kvikksølvoksid; gassen ga han navnet «ildluft». Han utleda også teoretisk at luft besto av én del ildluft til fire deler «brukt luft», dvs. nitrogen. Omtrent samtidig framstilte den britiske kjemikeren Joseph Priestley oksygen etter samme metode. Priestley publiserte imidlertid sine oppdagelser før Scheele, og har derfor fått mest av æren. Scheeles eneste bok *Chemische Abhandlung von der Luft und dem Feuer* kom i 1777.

Seinere framstilte Scheele  grunnstoffene klor (1774), mangan (1774), molybden (1778), wolfram (1781) og barium. Av sammensatte stoff identifiserte han blant annet glyserol, blåsyre, sitronsyre, hydrogensulfid og hydrogenfluorid. Dessuten fant han opp en metode som likner pasteurisering.

Liksom mange andre kjemikere arbeidde Scheele under ganske vanskelige og utrygge forhold. Kanskje er dette en årsak til hans tidlige død – i sine beskrivelser av stoffene nevner han fagtradisjonen tro stoffets smak. Mot slutten av livet viste han symptomer på kvikksølvforgiftning. På sjukeleiet inngikk han ekteskap med sin vertinne og enke etter gamleapotekeren, fru Pohl, for å sikre henne eiendomsrett til apoteket. Her døde han så tre dager senere, 43 år gammel.

Carl Wilhelm Scheele beskrives av sine samtidige som en alvorlig og uforstilt mann som aldri søkte lange konversasjoner, men som kunne livne til når vitenskapelige emner braktes på bane, og da begi seg inn i utførlige faglige forklaringer.

Scheelelaboratoriet ved Karolinska sjukhuset i Stockholm er oppkalt etter Carl Wilhelm Scheele.

## Verker
* ''Chemische Abhandlung von der Luft und dem Feuer''
## Referanser
Frederik Nannestad

**Frederik Nannestad** (født 21. oktober 1693 i Eidsberg, død 11. august 1774 i Christiania) var en norsk biskop.

## Liv og virke
### Bakgrunn
Frederik Nannestad ble født i Eidsberg som sønn av sogneprest Christopher Jensen og hans tredje hustru, Karen Tønnesdatter Unrov. 

### Prest
I 1718 ble han magister, 1722 regensprost, og 1732 stiftsprost i Århus, hvor han 6. august 1732 ble gift med Martha Elisabeth Jensdatter Wissing, som døde i barsel ett år senere.

Nannestad var tilhenger av den gamle ortodoksi, hvilket innviklet ham i strid om Pontoppidans forklaring, som han omtalte i skarpe uttrykk fra prekestolen.

I 1742 fikk han den teologiske doktorgrad og ble professor theologiæ extraordinarius 1747.

### Biskop i Trondheim og i Christiania
Den 11. mai 1748 ble han biskop i Trondheim. Her forestod han opprettelsen av Seminarium Lapponicum. Han var opptatt av at samene skulle få Evangeliet forkynt på eget språk. 

Etter ti års i Trondheim virke ble han 1758 forflyttet til Christianias bispestol.  Her gjorde han sig straks bemeærket ved å innkalle samtlige kandidater og studenter i byen til eksamen, og et par å etter, i 1761,  sammenkalte han i Christianias Kirke et visitasmøde som siden ble en fast kirkelig skikk. Den eneste lutherske biskop som er ordinert i Norge før 1814, J. C. Spidberg, fikk sin innvielse ved Nannestad i 1759. 

Da Nannestad dro på alderen, fikk han stiftsprost Otto Holmboe adjungert, men da denne døde i oktober 1773, ble han den 9. desember samme år entlediget.

## Utvalgte verker
**Dissertatio theologica de Mariolatria Pontificiorum horrenda, ex occasione monumenti cujusdam Edsbergensis in Norvegia* (København 1742)
**Hilaria Aarhusiensia ipso die unctionis Regiæ Friderici* (København 1748)
**Tronhiems Æres-Portes Beskrivelse, saadan som den mod Hs. kgl. Majestæts forventede Nærværelse* (Trondhjem 1749?)
**En christelig Prædiken over Psalm. LXXXIX, v. 1–6* (1749?)
**Afskeds-Skrivelse til Tronhjem, afsendt fra Christiania* (1759)

## Referanser


## Eksterne lenker
* Erlandsen
* Dansk biografisk Lexikon
* Store norske leksikon Frederik Nannestad – utdypning (NBL-artikkel)
World Wrestling Entertainment

**World Wrestling Entertainment, Inc.** (**WWE**) (tidligere kjent som World Wrestling Federation) er et amerikansk selskap som driver virksomhet innen fribryting. Bedriften omtaler selv sin bransje for sportsunderholdning.

Selskapet har tre sidestilte avdelinger; *[[WWE Raw|RAW]]*, *[[SmackDown!]]* og *[[NXT]].* Hver av de tre avdelingene har egen stall med utøvere og disse konkurrerer primært internt, men det konkurreres også på tvers av avdelingene ved enkelte anledninger.

De tre avdelingene produserer ukentlige show som sendes på ulike TV-kanaler, henholdsvis mandag og torsdag. I tillegg produseres flere mindre TV-show som *[[WWE Superstars]]*, *[[WWE Main Event]]*.

WWE markedsfører også «betal-per-kamp»-produkter, hvorav de mest kjente er WrestleMania, Royal Rumble, SummerSlam og Survivor Series.

Selskapet er et allment aksjeselskap, og 70 % av aksjene kontrolleres av WWE-formann Vince McMahon, hans kone Linda McMahon. Hovedkontoret til WWE ligger i Stamford, Connecticut.

## Historie
Selskapet har de siste 15-20 år utviklet seg i en retning der det blir lagt mindre og mindre vekt på det sportslige, og mer vekt på underholdning. WWE kaller bransjen «Sports Entertainment» (sportsunderholdning). WWE, ledet av Vince McMahon, førte en svært vellykket strategi på 1980-tallet der en av grunntankene var å blande fribryting med underholdning. Man fikk popstjerner som Cyndi Lauper og Alice Cooper og skuespillere som Mr. T til å vise seg og delta på fribrytingsstevner. Dette gjorde 1980-tallet og starten av 1990-tallet til en gyllen epoke for fribryting. Navn som Hulk Hogan, Andre the Giant, «Rowdy» Roddy Piper, «Macho Man» Randy Savage, Ultimate Warrior, Jimmy «Superfly» Snuka, Bret Hart, Shawn Michaels,  Undertaker, Triple H, Stone Cold Steve Austin og The Rock ble husholdningsnavn i land som sendte programmene. Wrestling var i denne perioden blant de arrangementene som trakk flest tilskuere. WrestleMania III i 1987 ble for eksempel sett av mellom 78&nbsp;000 og 93&nbsp;000 tilskuere på tribunene i Pontiac Silverdome (det eksakte tallet er omdiskutert). I 1992 trakk et annet show, SummerSlam, over 80&nbsp;000 tilskuere til Wembley Stadium i England.

Selskapet ble i 2000 saksøkt av World Wildlife Fund (WWF) for brudd på en avtale om bruk av initialene WWF i England. World Wrestling Federation besluttet da å endre navnet til World Wrestling Entertainment. Enkelte vil også hevde at dette er et tegn på mer fokusering på underholdningsdelen og mindre på det sportslige. I 2001 kjøpte Shane McMahon World Championship Wrestling fra Ted Turner. I 2006 gjenopprettet Triple H *[[Extreme Championship Wrestling]]* (*ECW*) som et TV-program ved siden av *RAW* og *SmackDown!*, og ga tidligere ECW-eier Paul Heyman ansvaret for programmet.

## Eksterne lenker
* 
* Offisiell selskapsside
* Offisiell side over superstjernene
Film fra Sør

**Film fra Sør** er en internasjonal filmfestival som arrangeres i Oslo hver høst i november måned.

Festivalorganisasjonen hadde tidligere tilhold i Filmens Hus, men flyttet i 2018 til det nybygde kulturhuset Vega scene. 

Festivalen viser hovedsakelig filmer fra Asia, Afrika og Latin-Amerika, og ble arrangert for første gang i 1991 i regi av Blindern Filmklubb. Film fra Sør er Oslos største filmfestival.

Det deles ut tre priser under festivalen: Hovedprisen Sølvspeilet deles ut av en jury på tre personer. Vinneren får  kroner for å distribuere filmen i Norge. Publikumsprisen kåres av festivalpublikumet. DOK:SØR-prisen går til den beste dokumentarfilmen.

I tillegg til den årlige filmfestivalen i november, arrangerer Film fra Sør en rekke arrangementer resten av året. Dette inkluderer flere førpremierer, utekino, skolevisninger samt filmfestivalen Arabiske filmdager, som arrangeres i samarbeid med Babel filmklubb. Arabiske filmdager viser utelukkende filmer fra og om den arabiske verden.

## Åpnings- og avslutningsfilmer

## Prisvinnere

*Sølvspeilet het fram til 2003 «The Oslo Films from the South Award».

## Referanser


## Eksterne lenker
* 
* Oslo Films from the South Festival hos IMDb
Sportsklubben Baune

:*Denne artikkelen handler om sportsklubben Baune. For å lese om baune i betydningen [[varde]], det vil si gammelt bålsignal, se det.*
**Sportsklubben Baune** er et idrettslag i Årstad bydel, på Landås i Bergen.

Den fikk sin status som sportsklubb (fotball, friidrett og ski) 11. mars 1936, da 41 fremmøtte (derav fire kvinner) stiftet klubben. Klubben het opprinnelig «Bjart», men da friidrettskretsen ikke kunne godkjenne dette navnet, endret man det 21. oktober 1937 til Baune.

Et par år før krigen ble det opprettet en egen kvinnegruppe, som i begynnelsen kun drev med håndball, men i dag er det kun tilbud om fotball og innebandy i klubben.

## Fotball
Etter å ha etablert seg på 1950-tallet, med spillere som Ole Landaas, Per Johannesen, Hilmar Paulsen og Kurt Myhrvold, rykket laget ved inngangen til 1960-årene ned i 4.divisjon, men var raskt oppe igjen i 3. divisjon. Utover 60-tallet bedret nivået seg noe, med opprykk til 2.divisjon i 1965. I denne perioden fikk også Baune sin første landslagsspiller, nemlig senterløperen Alfred Rønning, som møtte Sverige til landskamp i 1965. Selv om det ble nedrykk i 1966, var dette en stor sesong for Baune, med tre tippekamper og 2-0 seier over Brann på Stadion.

På 1950-tallet trente Baune på Paddemyren på Landås, men da oppfylling av myren og bygging av borettslaget Mannsverk ble iverksatt i 1957, søkte klubben Bergen kommune om midler til å oppføre garderobe ved Nymarksbanene som da kunne bli klubbens treningsområde i stedet. 

Baune feiret sitt 70-årsjubileum 18. mars 2006 med en fotballkamp mot erkerivalen Årstad. Baune vant kampen 3-0.

I dag ligger Baune i 5. divisjon. Laget består hovedsakelig av lokale og egenproduserte spillere.

Baune fikk ferdigstilt sin nye kunstgressbane i sluttfasen av 2009, banen er for liten til å brukes i offisielle kamper, og er derfor kun et treningsanlegg.

## Innebandy
September 2005 ble det startet en innebandygruppe under Sportsklubben Baune. Innebandylaget har nesten fulgt opp fotballagets suksess de siste årene, med nesten opprykk i første sesong laget spilte i seniorserie (2006/07). Laget ble slått på målstreken av bydel-rival 
BSI.
Året etter ble det opprykk på andre forsøk, godt hjulpet av Nornen IBK, som rykket opp til Eliteserien samme år. De ville gi reservene sine bedre matching enn hva 2. laget i 2. divisjon kunne gi. Dermed har spillere gått på lån fra Nornen til Baune, slik at sistnevnte hadde den spillerstallen som trengtes for å takke ja til 1. divisjonsspill sesongen 2008/09.

Ved ekstraordinær generalforsamling den 28.06.2012 ble innebandydelen av Baune besluttet nedlagt.

## Referanser


## Eksterne lenker
* 
* Baune Innebandy
* Bergen byleksikon på nett, om Baune
Hurtigløp på skøyter under Vinter-OL 1928

Under Vinter-OL 1928 i St. Moritz ble det arrangert tre av fire planlagte øvelser i hurtigløp på skøyter. Alle skøyteøvelser gikk på Eisstadion Badrutts Park. 10&nbsp;000 meter måtte annulleres etter avbrutt 5. par på grunn av for høy temperatur og ulike baneforhold siden isen smeltet.  

## Program

## Medaljeoversikt

* = Det ble delt 2-delt gull på herrenes 500 m, samt 3-delt bronse på samme distanse og ingen sølv-medaljer utdelt for denne distansen.

### Beste utøvere medaljer

* = Det ble delt 2-delt gull på herrenes 500 m, samt 3-delt bronsepå samme distanse og ingen sølv-medaljer utdelt for denne distansen.

## OL-poeng

## 500 m

## 1500 m

## 5000 m

## Kilder
*  Offisiell rapport del 1 (resultater)
* David Wallechinsky: *The Complete Book of The Winter Olympics, 2002 edition*, 2001, ISBN 1-58567-185-1 (fornavn på utøverne)

## Eksterne lenker
* 
*  Speed Skating at the 1928 Sankt Moritz Winter Games  på www.sports-reference.com/olympics
*  
*  Speed Skating season 1927/1928 - Olympic Games – 13 Feb–14 Feb 1928 – St. Moritz, Switzerland på www.ISU.html.infostradasports.com
*  Medalje-oversikt, og resultater for herrene på The-Sports.org
*  Results of the 1928 Olympic Games Sankt Moritz på SpeedSkatingStats.com og  Olympische Spelen Uitslag 1928 Sankt Moritz på SchaatsStatistieken.nl (Søster-nettsteder)
* 
;Bilder
Hurtigløp på skøyter under Vinter-OL 1932

Under Vinter-OL 1932 i Lake Placid ble det arrangert fire øvelser i hurtigløp på skøyter. Skøyteløpene ble avvikla med kvartettstart der de to beste i innledende heat gikk til finaleheatet. Det er en utbredt mening at systemet favoriserte de amerikanske og canadiske løperne, som var kjent med systemet. 

For første gang fikk kvinnene delta, men skøyteløp for kvinner ble regnet som demonstrasjonsgren, og dermed ble det ikke utdelt medaljer etter deres løp. Det var bare 10 kvinnelige deltakere fra 2 land. Hurtigløp på skøyter for kvinner ble ikke offisiell OL-gren før i 1960.

Løpene gikk på den nyanlagte Olympic Stadium, 568 moh. Til Vinter-OL 1980 ble det anlagt en kunstisbane på samme sted. 

## Medaljeoversikt

### Beste utøvere medaljer

Ved lik plassering er sorteringen gjort alfabetisk på nasjoner deretter etternavn på utøver.

## Menn
### 500 m

### 1500 m

### 5000 m

### 10 000 m

## Kvinner (demonstrasjonsgren)
### 500 m
Dato: 8. februar

### 1000 m
Dato: 9. februar

### 1500 m
Dato: 10. februar

## Eksterne lenker
* 
*  Official Report – III Olympic Winter Games – 1932 Lake Placid Resultatlister med dommeroversikt og startere på .pdf-sidene 204–212 (herrer) og pdf-sidene 258–262 (damer). 
*  Speed Skating at the 1932 Lake Placid Winter Games  på www.sports-reference.com/olympics
*  
*  Speed Skating season 1931/1932 - Olympic Games – 04 Feb–08 Feb 1932 – Lake Placid, NY, United States på www.ISU.html.infostradasports.com
*  Medalje-oversikt, og resultater for herrer på The-Sports.org
*  Results of the 1932 Olympic Games Lake Placid på SpeedSkatingStats.com og  Olympische Spelen Uitslag 1932 Lake Placid på SchaatsStatistieken.nl (Søster-nettsteder)
* 
*  The IIIrd Olympic Winter Games – Speed Skating – Results på www.marcolympics.org
;Bilder
Hurtigløp på skøyter under Vinter-OL 1936

Under Vinter-OL 1936 i Garmisch-Partenkirchen ble det arrangert  fire øvelser i hurtigløp på skøyter.  

Løpene gikk på innsjøen Rießersee, 783 moh.

## Program

## Medaljer

### Beste utøvere medaljer

## OL-poeng

## Resultater
### 500 m

### 1 500 m

### 5 000 m

### 10 000 m

## Eksterne lenker
* 
*  Official Olympic Reports – 1936 Garmisch-Partenkirchen 463 .pdf-sider på library.la84.org
*  Speed Skating at the 1936 Garmisch-Partenkirchen Winter Games  på www.sports-reference.com/olympics
*  
*  Speed Skating season 1935/1936 - Olympic Games – 11 Feb–14 Feb 1936 – Garmisch-Partenkirchen, Germany på www.ISU.html.infostradasports.com
*  Medalje-oversikt, og resultater for herrer på The-Sports.org
*  Results of the 1936 Olympic Games Garmisch-Partenkirchen på SpeedSkatingStats.com og  Olympische Spelen Uitslag 1936 Garmisch-Partenkirchen på SchaatsStatistieken.nl (Søster-nettsteder)
* 
*  The IVth Olympic Winter Games – Speed Skating – Results på www.marcolympics.org

;Bilder og video
* GARMISCH-PARTENKIRCHEN 1936 Speed Skating Eisschnellauf (Ivar Ballangrud (NOR)) på YouTube.com (Effektmusikk ; lengde: 0 minutter 59 sekunder)
* Jugend der Welt - Bericht über die Winterolympiade 1936 in Garmisch-Partenkirchen på YouTube.com (Symfonimusikk samt noe tilskuerrop ; Totallengde: 32 minutter 19 sekunder ; Hurtigløp fra ca. 20m 54sek til ca. 22m 49sek)
Hurtigløp på skøyter under Vinter-OL 1948

**[[Hurtigløp på skøyter]] under [[Vinter-OL 1948]]** ble arrangert i perioden lørdag 31. januar til og med tirsdag 3. februar 1948 på Badrutts Park, St. Moritz. Det ble konkurrert fire øvelser i hurtigløp på skøyter og alle for herrene.

Løpene gikk på naturis på Badrutts Park, som også ble brukt under OL 20 år tidligere. På langdistansene kom det fønvind som ga høye temperaturer og meget tung is.

## Program

* = Det ble 3-delt sølv, og ingen bronse utdelt på 500 m.

## Medaljeoversikt

* = Det ble 3-delt sølv, og ingen bronse utdelt på 500 m.

### Beste utøvere medaljer

* = Det ble 3-delt sølv, og ingen bronse utdelt på 500 m.

## OL-poeng

## Resultater
### 500 m

### 1500 m

### 5000 m

### 10&nbsp;000 m

## Eksterne lenker
* 
*  Official Olympic Reports – 1948 St. Moritz 78 .pdf-sider på library.la84.org
*  Speed Skating at the 1948 Sankt Moritz Winter Games  på www.sports-reference.com/olympics
*  
*  Speed Skating season 1947/1948 - Olympic Games – 31 Jan–03 Feb 1948 – St. Moritz, Switzerland på www.ISU.html.infostradasports.com
*  Medalje-oversikt, og resultater for herrer på The-Sports.org
*  Results of the 1948 Olympic Games St. Moritz på SpeedSkatingStats.com og  Olympische Spelen Uitslag 1948 St. Moritz på SchaatsStatistieken.nl (Søster-nettsteder)
* 
*  The Vth Olympic Winter Games – Speed Skating – Results på www.marcolympics.org
;Bilder
Teukros

**Teukros** (latinsk *Teucer*) kan vise til:
* Teukros (Salamis), legendarisk grunnlegger av byen Salamis på Kypros
* Teukros (mytologi), sønn av elveguden Skamandros og nymfen Idaia, første konge av Troja
Hurtigløp på skøyter under Vinter-OL 1952

**[[Hurtigløp på skøyter]] under [[Vinter-OL 1952]]** ble arrangert i perioden lørdag 16. til og med tirsdag 19. februar 1952 på Bislett stadion, Oslo. Det ble konkurrert fire øvelser i hurtigløp på skøyter og alle for herrene. 

Hjalmar Andersen tok tre gullmedaljer. De to lengste distansene vant han med god margin og på nye olympiske rekorder. På 1500 m var han bare to tideler foran nederlenderen Wim van der Voort.

## Program

* = Det ble 2-delt bronse på 500 m.

## Medaljeoversikt

* = Det ble 2-delt bronse på 500 m.Ved lik plassering er nasjonene sortert alfabetisk.

### Beste utøvere medaljer

* = Det ble 2-delt bronse på 500 m.Ved lik plassering er sorteringen gjort alfabetisk på nasjoner deretter etternavn på utøver.

## OL-poeng

## Resultater
### 500 m

### 1500 m

### 5000 m

### 10 000 m

## Dommere og startere
* Dommer var ,  Sveits.
** Assisterende dommer var Henning Olsen,  Norge.
* Starter var ,  Norge.
* Tidtagersjef var Harald Halvorsen,  Norge.
** Andre funksjonærdommere var: E. J. G. Matthews,  Storbritannia, Armand Carlsen,  Norge, ,  Norge og ,  Norge.

## Referanser




## Litteratur
* 

## Eksterne lenker
* 
*  Speed Skating at the 1952 Oslo Winter Games  på www.sports-reference.com/olympics
*  
*  Speed Skating season 1951/1952 - Olympic Games – 16 Feb–19 Feb 1952 – Oslo, Norway på www.ISU.html.infostradasports.com
*  Medalje-oversikt, og resultater for herrene på The-Sports.org
*  Results of the 1952 Olympic Games Oslo på SpeedSkatingStats.com og  Olympische Spelen Uitslag 1952 Oslo på SchaatsStatistieken.nl (Søster-nettsteder)
* 
*  The VIth Olympic Winter Games – Speed Skating – Results på www.marcolympics.org

;Bilder
Hurtigløp på skøyter under Vinter-OL 1956

**[[Hurtigløp på skøyter]] under [[Vinter-OL 1956]]** ble arrangert i perioden lørdag 28. til og med tirsdag 31. januar 1956 på Misurinasjøen, Cortina d'Ampezzo. Det ble konkurrert fire øvelser i hurtigløp på skøyter og alle for herrene. 

Det ble satt ny verdensrekord på distansene 500 m og 1 500 m, og nye olympiske rekorder på alle fire distanser.

## Program

* = Det ble 2-delt Gull, og ingen sølv utdelt på 1 500 m.

## Medaljeoversikt

* = Det ble 2-delt gull, og ingen sølv utdelt på 1 500 m.

### Beste utøvere medaljer

* = Det ble 2-delt Gull, og ingen sølv utdelt på 1 500 m.

## OL-poeng

## Resultater
### 500 m

### 1500 m

### 5000 m

### 10&nbsp;000 m

## Dommere, startere og delegerte
* Dommer var ,  Italia, og assisterende dommer var Harald Halvorsen,  Norge.
* Startere var ,  Sveits og ,  Italia.
* Teknisk delegert fra International Skating Union var: Sven Låftman,  Sverige.

## Litteratur
* 

## Eksterne lenker
* 
*  Speed Skating at the 1956 Cortina d'Ampezzo Winter Games  på www.sports-reference.com/olympics
*  
*  Speed Skating season 1955/1956 - Olympic Games – 28 Jan–31 Jan 1956 – Cortina d'Ampezzo, Italy på www.ISU.html.infostradasports.com
*  Medalje-oversikt, og resultater for herrene på The-Sports.org
*  Results of the 1956 Olympic Games Cortina d'Ampezzo på SpeedSkatingStats.com og  Olympische Spelen Uitslag 1956 Cortina d'Ampezzo på SchaatsStatistieken.nl (Søster-nettsteder)
* 
*  The VIIth Olympic Winter Games – Speed Skating – Results på www.marcolympics.org

;Bilder
Julikongedømmet

**Julikongedømmet** (fransk: *Monarchie de juillet)*, *borgerkongedømmet*, er det kongedømmet som ble opprettet i Frankrike i 1830 for huset Bourbons yngre linje, Ludvig Filip av Orléans og hans ætt. Under urolighetene i Paris 1830 ble kong Karl X av Frankrike tvunget til å abdisere til fordel for den mer liberale Ludvig Filip I.

Julikongedømmet endte med februrarrevolusjonen i 1848. 

## Julirevolusjonen
Foranledningen til revolusjonen var den rike middelklassens og de liberale avisenes opposisjon mot regjeringens fire forordninger «Juliordonnansene» (Fransk: *Les ordonnances de Saint-Cloud*) undertegnet av Karl X den 25. juli 1830:

# Knebling av pressefriheten ved at ingen aviser eller tidsskrift kunne utgis uten å ha fornyet tillatelse hver 3. måned, og ingen bok på over 20 trykte sider kunne gis ut uten tillatelse
# Oppløsning av den nyvalgte nasjonalforsamlingen etter kun 70 dager
# Innføring av en ny valglov som reduserte nasjonalforsamlingens antall fra 430 til 258 og innskrenket antall velgere med tre fjerdedeler
# Nyvalg ble utskrevet til 6. og 13. september

Kongen påberopte seg grunnlovens 14. artikkel, der han ble gitt rett til bestemme og iverksette lover og forordninger.

## Abdikasjon og ny konge

Etter tre dagers blodige kamper i Paris (27.–29. juli) ble Ludvig Filip, hertugen av Orléans, utropt til generalstattholder. Først alt for sent innså Karl X hvilken vei det bar, og tilbød å trekke lovene tilbake, men 2. august 1830 abdiserte han til fordel for barnebarnet, hertugen av Bordeaux. Men forfatningen ble endret, huset Bourbons eldre gren mistet retten til tronen, og Ludvig Filip ble innsatt som Frankrikes nye konge 9. august 1830.

Ludvig Filip skulle bli landets siste konge, og sitte på tronen helt til februarrevolusjonen og opprettelsen av den annen franske republikk den 4. november 1848.

## Referanser
Hurtigløp på skøyter under Vinter-OL 1960

Under Vinter-OL 1960 i Squaw Valley ble det arrangert åtte øvelser i hurtigløp på skøyter. For første gang var skøyteløp for damer innlemmet i det offisielle olympiske programmet.

Løpene gikk på verdens første 400 m kunstisbane – Squaw Valley Olympic Skating Rink – 1890 moh. Den kunstfrosne høyfjellsbanen i Squaw Valley viste seg under løpene å være en sterk utfordrer til Medeobanen i Sovjetunionen som verdens raskeste skøytebane. Under kvinnenes løp ble det olympiske rekorder på alle distanser; på 1500 m også verdensrekord. Under mennenes første øvelse tangerte Jevgenij Grisjin sin egen rekord fra Misurina, mens 1500- og 5000-meteren ble skjemma av vind.

Under den avsluttende titusenmeteren var forholdene igjen gode, og fem mann underskred Hjalmar Andersens åtte år gamle rekord. Knut Johannesens vinnerløp på 10 000 m er trolig et av norsk skøytehistories mest omtalte. Etter et forsmedelig nederlag («sølv er nederlag») for svensken Sigge Ericsson i Cortina fire år tidligere feide han all tvil til side med et løp på 15.46,6 – 46 sekunder under den gamle rekorden.

## Program

* = Det ble 2-delt gull og ingen sølv utdelt på 1 500 m menn.

## Medaljeoversikt

* = Det ble delt 2-delt gull på herrenes 1&nbsp;500&nbsp;m herrer og ingen sølv-medaljer utdelt for den distansen.Ved lik plassering er nasjonene sortert alfabetisk.

### Beste utøvere medaljer

* = Det ble delt 2-delt gull på herrenes 1&nbsp;500&nbsp;m herrer og ingen sølv-medaljer utdelt for den distansen.Ved lik plassering er sorteringen gjort alfabetisk på nasjoner deretter på etternavn for utøver.

Med medaljer for både Valentina Stenina (sølv på 3 000 m) og Boris Stenin (bronse på 1 500 m) så ble de som det første ekteparet som begge tok medaljer i hurtigløp på skøyter under vinter-OL.

## Herrer

### 500 m

### 1500 m

### 5000 m

### 10&nbsp;000 m

## Damer

### 500 m

### 1000 m

### 1500 m

### 3000 m

## Litteratur
* 

## Eksterne lenker
* 
*  Official Olympic Reports – 1960 Squaw Valley 162 .pdf-sider (122, 153–160) på library.la84.org
*  Speed Skating at the 1960 Squaw Valley Winter Games  på www.sports-reference.com/olympics
*  
*  Speed Skating season 1959/1960 - Olympic Games – 20 Feb-27 Feb 1960 - Squaw Valley, CA, United States på www.ISU.html.infostradasports.com
*  Medalje-oversikt, og resultater for herrer og damer på The-Sports.org
*  Results of the 1960 Olympic Games Squaw Valley på SpeedSkatingStats.com og  Olympische Spelen Uitslag 1960 Squaw Valley på SchaatsStatistieken.nl (Søster-nettsteder)
* 
* 
*  The VIIIth Olympic Winter Games – Speed Skating – Results på www.marcolympics.org

;Bilder
Hurtigløp på skøyter under Vinter-OL 1964

Under Vinter-OL 1964 i Innsbruck ble det arrangert åtte øvelser i hurtigløp på skøyter. Løpene gikk på byens nybygde Olympia Eisstadion.

## Program

* = inkluderer delte medaljer.

## Medaljeoversikt

* = Det ble delt 3-delt sølv på herrenes 500&nbsp;m, samt 2-delt sølv på damenes 3&nbsp;000&nbsp;m og ingen bronse-medaljer utdelt for disse distansene.
Ved lik plassering er nasjonene sortert alfabetisk.

### Beste utøvere medaljer

* = Det ble delt 3-delt sølv på herrenes 500&nbsp;m, samt 2-delt sølv på damenes 3&nbsp;000&nbsp;m og ingen bronse-medaljer utdelt for disse distansene.
Ved lik plassering er sorteringen gjort alfabetisk på nasjoner deretter på etternavn for utøver.

## Herrer

### 500 meter

### 1500 meter

### 5000 meter

### 10&nbsp;000 meter

## Damer

### 500 meter

### 1000 meter

### 1500 meter

### 3000 meter

## Dommere, starter og teknisk representant
* Dommer var Sven Låftman  Sverige.
** Assisterende dommer var Robert Mikolasek  Østerrike.
* Starter var Ing. Gustav Slanec  Østerrike.
* Tidtagersjef Viktor Kapitonov  Sovjetunionen.
* Måldommer Harald Halvorsen  Norge.
* Teknisk representant fra ISU var Georg Krog  Norge.

## Litteratur
* 

## Eksterne lenker
* 
*  Official Olympic Reports – 1964 Innsbruck 354 .pdf-sider på www.la84foundation.org
*  Speed Skating at the 1964 Innsbruck Winter Games  på www.sports-reference.com/olympics
*  
*  Speed Skating season 1963/1964 - Olympic Games – 30 Jan–07 Feb 1964 – Innsbruck, Austria på www.ISU.html.infostradasports.com
*  Medalje-oversikt, og resultater for herrer og damer på The-Sports.org
*  Results of the 1964 Olympic Games Innsbruck på SpeedSkatingStats.com og  Olympische Spelen Uitslag 1964 Innsbruck på SchaatsStatistieken.nl (Søster-nettsteder)
* 
* 
*  The IXth Olympic Winter Games – Speed Skating – Results på www.marcolympics.org
Hurtigløp på skøyter under Vinter-OL 1968

Under Vinter-OL 1968 i Grenoble ble det arrangert åtte øvelser i hurtigløp på skøyter. Løpene gikk på byens nybygde kunstisbane Anneau de Vitesse.

## Program

* = inkluderer delte medaljer.

## Medaljeoversikt

* = Det ble delt 2-delt sølv både på herrenes 500 m og 1 500 m, samt 3-delt sølv på damenes 500 m og ingen bronse-medaljer utdelt for disse distansene.Ved lik plassering er nasjonene sortert alfabetisk

### Beste utøvere medaljer

* = Det ble delt 2-delt sølv både på herrenes 500 m og 1 500 m, samt 3-delt sølv på damenes 500 m og ingen bronse-medaljer utdelt for disse distansene.Ved lik plassering er sorteringen gjort alfabetisk på nasjoner deretter etternavn på utøver.

## OL-poeng

## Herrer
### 500 meter

### 1500 meter

### 5000 meter

### 10&nbsp;000 meter

## Damer

### 500 meter

### 1000 meter

### 1500 meter

### 3000 meter

## Referanser


## Litteratur
* 
* 

## Eksterne lenker
* 
*   Xth Olympic Winter Games – Grenoble 1968 – Official Results  i *Newsletter N° 13-14, October - November 1968* fra International Olympic Committee.
*  Speed Skating at the 1968 Grenoble Winter Games  på sports-reference.com/olympics
*  
*  Speed Skating season 1967/1968 - Olympic Games – 09 Feb–17 Feb 1968 – Grenoble, France på www.ISU.html.infostradasports.com
*  Medalje-oversikt, og resultater for herrene og for damene på The-Sports.org
*  Results of the 1968 Olympic Games Grenoble på SpeedSkatingStats.com og  Olympische Spelen Uitslag 1968 Grenoble på SchaatsStatistieken.nl (Søster-nettsteder)
* 
* 
*  The Xth Olympic Winter Games – Speed Skating – Results på www.marcolympics.org
;Bilder og video
* Olympische Winterspelen te Grenoble (1968) – sammendrag av herrenes 5 000 m og 1 500 m på YouTube.com (Kommentarer på nederlandsk ; lengde: 3 minutter 18 sekunder)
* 1968 Grenoble Olympic Winter Games, Speed Skating, Men 500 m and Women 500 m, 1 000 m – sammendrag av damenes 500 m, herrenes 500 m og damenes 1 000 m på Youtube.com (Kommentarer på russisk ; lengde: 46 minutter 46 sekunder)
Hurtigløp på skøyter under Vinter-OL 1972

Under Vinter-OL 1972 i Sapporo ble det arrangert åtte øvelser i hurtigløp på skøyter. Løpene gikk på byens nybygde kunstisbane Makomanai Open Stadium.

## Program

## Medaljeoversikt

Ved lik plassering er nasjonene sortert alfabetisk

### Beste utøvere medaljer

Ved lik plassering er sorteringen gjort alfabetisk på nasjoner deretter etternavn på utøver.

## OL-poeng

## Herrer

### 500 meter

### 1500 meter

### 5000 meter

### 10&nbsp;000 meter

## Damer

### 500 meter

### 1000 meter

### 1500 meter

### 3000 meter

## Dommere, starter og teknisk representant
* Dommere var   Sovjetunionen for damene og Arne Kvaalen  Norge for herrene.
** Assisterende dommer var D. Gilchrist  Canada.
* Starter var S. Takabayashi  Japan.
* Teknisk representant fra ISU var J. Dedic  Tsjekkoslovakia.

## Eksterne lenker
* 
*   Official Olympic Reports – 1972 Sapporo  501 .pdf-sider på www.la84foundation.org
*  Speed Skating at the 1972 Sapporo Winter Games  på www.sports-reference.com/olympics
*  
*  Speed Skating season 1971/1972 - Olympic Games – 04 Feb-12 Feb 1972 - Sapporo, Japan på www.ISU.html.infostradasports.com
*  Medalje-oversikt, og resultater for herrer og damer på The-Sports.org
*  Results of the 1972 Olympic Games Sapporo på SpeedSkatingStats.com og  Olympische Spelen Uitslag 1972 Sapporo på SchaatsStatistieken.nl (Søster-nettsteder)
* 
* 
*  The XIth Olympic Winter Games – Speed Skating – Results på www.marcolympics.org
;Bilder og video
* Olympics Sapporo 1972 Speed Skating Mens 500m 2 par på 500&nbsp;m herrer (E. Keller (FRG) vs O. Braunecker (AUT) og V. Muratov (URS) vs T. Hida (JPN)) på YouTube.com (Kommentarer på japansk ; lengde: 1 minutt 50 sekunder)
* Ard Schenk wins speed skating triple at the Sapporo 1972 Olympic Winter Games Utdrag av 1&nbsp;500&nbsp;m med A. Schenk (NED) og klipp fra tilhørende medaljeutdeling på Youtube.com (Lengde: 1 minutt 18 sekunder)
* Ard Schenk – 1972 Olympics in Sapporo Utdrag av A. Schenk (NED) på 10&nbsp;000&nbsp;m, 5&nbsp;000&nbsp;m og 1&nbsp;500&nbsp;m på Youtube.com (Kommentarer på engelsk ; lengde: 2 minutter 24 sekunder)
* Pattinaggio 1972 10.000 m. Utdrag av innspurten til K. Verkerk (NED) og A. Schenk (NED) på 10&nbsp;000&nbsp;m på Youtube.com (Kommentarer på nederlandsk ; lengde: 1 minutt 32 sekunder)
* Sapporo 1972 Ladies 500m Ett par på 500&nbsp;m for damer med S. Burka (CAN) vs A. Henning (USA) på Youtube.com (Kommentarer på japansk ; lengde: 1 minutt 20 sekunder)
* Atje Keulen-Deelstra overleden Med utdrag fra A. Keulen-Deelstra (NED) på 1&nbsp;500&nbsp;m og 1&nbsp;000&nbsp;m på Youtube.com (Kommentarer på nederlandsk ; lengde: 1 minutt 14 sekunder)
;Fra åpningsseremonien og arenaen som ble benyttet til hurtigløpsøvelsene som startet neste dag med 5&nbsp;000&nbsp;m for herrer
* 11e Olympische Winterspelen (1972) fra åpningsseremonien, ishockey, alpine grener, hurtigløp (E. Keller, A. Schenk) på Youtube.com (Kommentarer på nederlandsk ; lengde: 3 minutter 39 sekunder)
* Sapporo Olympics opening ceremony Utdrag fra åpningsseremonien på Youtube.com (Kommentarer på japansk ; lengde: 15 minutter 4 sekunder)
Dolmedfjellet

**Dolmedfjellet** er et fjell fra J.R.R. Tolkiens fiktive verden Midgard. Fjellet lå i Blåfjellene, Ered Luin.

Dolmedfjellet tårnet seg over det eneste passet som er kjent i Eriador og som gikk inn til Beleriand. Det var ifølge dvergene her to av dvergenes fedre våknet like etter alvenes oppvåkning. En av disse var han som ble stamfar for *Ildskjeggene*. Deres etterfølgere grunnla senere byene Nogrod og Belegost, som lå i Ered Luin. Nogrod ble lagt svært nær Dolmed selv, mens Belegost lå lengre mot sør.

Etter Vredens krig ble Ered Luin delt i to ved Dolmedfjellet, og Dolmedfjellet forsvant i havet, eller Lune gulfen, som oppstod der. Sammen med Dolmed forsvant også Nogrod.
Angmars fjell

**Angmars fjell**, **Angmar-fjellene** eller **Fjellene av Angmar** var en fiktiv fjellkjede i J.R.R. Tolkiens univers Midgard. Den lå langt i nord, og gikk vestover fra Gundabadfjellet, i den nordre enden av Tåkefjellene.

Den onde kongen av Angmar ga navn til denne fjellkjeden. Fjellene var antakeligvis bebodd i forskjellige tider av bade dverger og orker. Hovedstaden av Angmar, Carn Dûm, var plassert i den vestre enden av Angmars fjell.
Filistere

**Filistere** (hebraisk: פְלִשְׁתִּים‎, *p'lishtim*) var et folk som i Midtøstens jernalder bodde ved Middelhavet på sørkysten av Kanaan, og i senere tider er dette området blitt referert til som Filistia og dekket omtrent det samme området som dagens Gazastripen.

Filisternes opprinnelse er blitt debattert av forskere. Det er ikke nok informasjon om filisternes opprinnelige språk til å relatere det til noe annet språk. *[[Bibelen]]* og relatert tradisjon har differensiert de opprinnelige filisterne i tiden til Abraham som ble kalt for avvittere og senere ble erobret av kaftorene som erstattet dem. Det er teoretisert at de senere filisterne hadde sin opprinnelse fra «havfolkene» som er like mystiske i sitt opphav.

Moderne arkeologi har også antydet en tidlig kulturell forbindelse med mykensk kultur i oldtidens Hellas.

Selv om filisterne adopterte den lokale kanaanittiske kulturen og språket før de etterlot noen skreven tekst (og senere adopterte arameisk språk), er en indoeuropeisk opprinnelse blitt foreslått for de håndfull av kjente filistiske ord som har overlevd som lånord i hebraisk.

## Etymologi
Etymologien av ordet inn i norsk er fra senlatin *Philistinus*, fra sengresk *Philistinoi* (*Phylistiim* i *[[Septuaginta]]*, den greske gammeltestamentlige *Bibelen*), fra hebraisk *P'lishtim*, (Se «Første Samuelsbok» 17:26, 17:36; «Andre Samuelsbok» 1:20; «Dommernes bok» 14:3), «folket fra P'lesheth» («Philistia»); sammenlign med akkadisk *Palastu*, egyptisk *Palusata*; ordet er kanskje folket navn på dem selv.

Bibelske forskere har ment å spore ordet til det semittiske rotordet *p-l-sh* (hebraisk: פלש‎) som betyr *å dele*, *gå gjennom*, *å rulle inn*, *dekke* eller *invadere*, med en mulig betydning i dette navnet som «innvandrer» eller «invaderer».

En annen teori, foreslått av Jacobsohn og støttet av andre, er at navnet er avledet fra det attesterte illyriske beliggenheten Palaeste, og innbyggerne på dette stedet ville ha blitt kalt *Palaestīnī* i henhold til normal grammatikalsk praksis.

## Betegnelse på selvgod person
I en ikke-historisk sammenheng refererer ordet «filister» generelt til en selvgod og intolerant person, en person som er styrt av materialisme og vanligvis forakter intellektuelle eller kunstneriske verdier, uvitende om kunst og kultur og utøver streng moral (i negativ betydning) eller er uvitende i et visst område av kunnskap. Filister er med andre ord synonymt med en småskåren spissborger. Denne betydningen oppsto i tysk studentsjargong og henviste nedlatende til en «ikke-student».

## Referanser


## Eksterne lenker
* 
* Corinne Mamane Museum of Philistine Culture
Hurtigløp på skøyter under Vinter-OL 1980

Under Vinter-OL 1980 i Lake Placid ble det arrangert ni øvelser i hurtigløp på skøyter. Løpene gikk på James B. Sheffield Olympic Skating Rink, 13.-24. februar. 

Eric Heiden satte en uslåelig rekord ved å vinne alle fem distansene; 10 000-meteren på ny verdensrekord.

## Program

## Medaljeoversikt

* = Det ble delt 2-bronse på herrenes 1&nbsp;000&nbsp;m.Ved lik plassering er nasjonene sortert alfabetisk.

### Beste utøvere medaljer

* = Det ble delt 2-bronse på herrenes 1&nbsp;000&nbsp;m.Ved lik plassering er sorteringen gjort alfabetisk på nasjoner deretter på etternavn for utøver.

## Herrer

### 500 meter

### 1000 meter

### 1500 meter

### 5000 meter

### 10&nbsp;000 meter

## Damer

### 500 meter

### 1000 meter

### 1500 meter

### 3000 meter

## Dommere
* Dommere var Gene Sandvig,  USA for damene og ,  Sverige for herrene.

## Eksterne lenker
* 
*    Official Olympic Reports – 1980 Lake Placid Del 1 – Sluttrapport  227 .pdf-sider og Del 2 – Offisielle resultater  225 pdf-sider på www.la84foundation.org Se .pdf-sidene 182 til og med 218 i del 2 for resultater.
*  Speed Skating at the 1980 Lake Placid Winter Games  på www.sports-reference.com/olympics
*  
*  Speed Skating season 1979/1980 - Olympic Games – 14 Feb–23 Feb 1980 – Lake Placid, NY, United States på www.ISU.html.infostradasports.com
*  Medalje-oversikt, og resultater for herrer og damer på The-Sports.org
*  Results of the 1980 Olympic Games Lake Placid på SpeedSkatingStats.com og  Olympische Spelen Uitslag 1980 Lake Placid på SchaatsStatistieken.nl (Søster-nettsteder)
* 
* 
*  The XIIIth Olympic Winter Games – Speed Skating – Results på www.marcolympics.org
;Bilder og video
Viasat Sport N

**Viasat Sport N** var en norsk sportskanal, lansert 29. november 2005 av MTG og NRK under navnet SportN. Kanalen var en betalingskanal og sendte kun sport. Den erstattet Viasat Sport 1, og var tilgjengelig som en del av grunnpakken til Get kabel-TV, nå Telia, på Viasats, nå Allente satellittplattform og via RiksTV.

Kanalen ble driftet av Mediatec Broadcast, og hadde sin tekniske base på Bjerke i Oslo.

Kanalen ble lagt ned 15. september 2009, og rettighetene ble overført til V sport.

## Kommentatorer

* Thor Eggen – alpin skisport, fotball, håndball og ishockey
* Hallvard Flatland – golf
* Henning Isdal – motorsport
* Harald Huysman – motorsport
* Arnstein Friling – fotball, basketball, curling
* Thomas Mølstad – fotball
* Atle Gulbrandsen – formel 1
* Vidar Davidsen – fotball
* Roar Stokke – fotball
* Rolf Otto Eriksen – fotball
* Øyvind Knutsen – fotball
* Per Haugsrud – golf
* Stig Kristiansen – sykkel
* Øyvind Lillehagen – sykkel
## Eksterne lenker
*
Gunnar Martinsen

**Gunnar Martinsen** (1916–1994) var en norsk sanger, tenor, dirigent og sangpedagog.

## Utdannelse
Gunnar Martinsen studerte hos blant annet K. Aagaard Østvig i Oslo og hos den danske tenorsangeren Aksel Schiøtz i København samt Torrelli i Paris.

## Karriere
Martinsen debuterte i Oslo i 1949, og var lærer ved Musikkonservatoriet i Oslo fra 1957 og på Huseby offentlige Blindeskole fra 1959. Han ble førsteamanuensis ved Norges musikkhøyskole fra 1973, og var i mange år leder for blant annet Drammens mannskor. 

I en årrekke var han solist ved oppføringer av store pasjoner og oratorier i blant annet Oslo domkirke i over 20 år fra 1960-årene og frem til 1980-årene hvor han sammen med domorganist Rolf Karlsen og Oslo domkantori og musikere fra Filharmonien var solist i den årvisse *Pasjon* av Johann Sebastian Bach i Oslo domkirke. Oftest var det Bachs store *[[Matteuspasjonen]]* eller innimellom Bachs andre store pasjon *[[Johannespasjonen (Bach)|Johannespasjonen]]* som sto på programmet i helligdagene i påsken. Dette er to store verk som varer i over 3 timer og som er lidelsesfortellingen i Bibelens Det nye testamentet fortalt via resitativer (tenor) og arier og korpartier med orkester og instrumentalsolister.

## Musikklærer
Gunnar Martinsen hadde en spesiell evne til å lære bort sin egenutviklede sangteknikk hvor avspenning var et vesentlig ledd i hans teknikk. Noe av det man spesielt la merke til når han sang selv var den meget begrensede åpning i munnen under fremførelsen av sangen og likevel hadde han en særegen og flott lyrisk tenorstemme som egnet seg spesielt godt til kirkemusikk.

Gunnar Martinsen er beskrevet som av «den eldre skole» og meget ærlig i sin bedømming av elever, og var vesentlig strengere mot elever som var kommet inn på høyskolen enn de elever som var privatister. Dette gjorde nok at han fikk noen elever som ikke likte hans ærlige bedømming av sin egen ferdighet og fremgang.

## Referanser


## Kilder
* Hildur og Oddveig Sandstad: «Gunnar Martinsen», nekrolog i *Aftenposten* 29. mars 1994